proxectonos/corpus_dominio_legal_administrativo_tmp huggingface dataset:
ORDE do 10 de maio de 2024 pola que se dispón o cesamento e o nomeamento de vogais do Consello Galego de Cooperación para o Desenvolvemento.
Consellería de Presidencia, Xustiza e Deportes — II. Autoridades e persoal — 21/05/2024

Segundo sinala o artigo 13 do Decreto 29/2017, do 9 de marzo, de cooperación para o desenvolvemento, de acordo co previsto polo artigo 89 da Lei 10/2021, do 9 de marzo, reguladora da acción exterior e da cooperación para o desenvolvemento, o Consello Galego de Cooperación para o Desenvolvemento é o órgano de consulta e participación da sociedade galega en materia de cooperación para o desenvolvemento e estará adscrito ao departamento competente nesa materia.
O punto primeiro do artigo 15 do Decreto 29/2017, do 9 de marzo, de cooperación para o desenvolvemento, regula a composición do Consello Galego de Cooperación para o Desenvolvemento (en diante, Congacode) e prevé que serán vogais do Congacode tres persoas expertas independentes, nomeadas por maioría de dous terzos dos representantes dos axentes de cooperación que integran o Congacode.
O punto terceiro do dito artigo 15 sinala que as persoas vogais do Congacode, excepto a persoa titular da vicepresidencia e as persoas representantes das consellerías da Administración xeral da Xunta de Galicia, serán nomeadas e cesadas pola persoa titular da consellería competente en materia de cooperación para o desenvolvemento, por proposta das entidades con representación nel, mediante orde publicada no
Diario Oficial de Galicia
, e desempeñarán os seus cargos por un período de catro anos.
Polo tanto, visto o acordo do Pleno do Congacode do 12 de marzo de 2024, e de conformidade co disposto no número 3 do artigo 15 do Decreto 29/2017, do 9 de marzo, de cooperación para o desenvolvemento,
Artigo único.
1. Cesar como vogais independentes do Consello Galego de Cooperación para o Desenvolvemento, agradecéndolles os servizos prestados, as seguintes persoas:
– Silvana Longueira Matos.
– Emilio Martínez Rivas.
– Carlos Teijo García.
2. Nomear como vogais independentes do Consello Galego de Cooperación para o Desenvolvemento, as seguintes persoas:
– Henar Quintás Salgado.
– Jesús Cendán Verdes.
– Xosé Luis Pastoriza Rozas.
Disposición derradeira
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 10 de maio de 2024
DECRETO 131/2024, do 20 de maio, polo que se dispón que cese Inés Santé Rivera como directora xeral de Desenvolvemento Rural.
Consellería do Medio Rural — II. Autoridades e persoal — 21/05/2024

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e no artigo 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira do Medio Rural, e logo de deliberación do Consello da Xunta de Galicia, na súa reunión do día vinte de maio de dous mil vinte e catro,
Que cese Inés Santé Rivera, por petición propia, como directora xeral de Desenvolvemento Rural, agradecéndolle os servizos prestados.
Santiago de Compostela, vinte de maio de dous mil vinte e catro
RESOLUCIÓN do 9 de maio de 2024, da Dirección Xeral de Patrimonio Natural, pola que se dá publicidade ás axudas concedidas ao abeiro da Orde do 12 de decembro de 2023 pola que se establecen as bases reguladoras das axudas, en réxime de concorrencia competitiva, para a conservación, protección e mellora das árbores e formacións incluídas no Catálogo galego de árbores senlleiras, e se convocan axudas para o ano 2024 (código de procedemento MT804C) (Diario Oficial de Galicia número 243, do 26 de decembro).
Consellería de Medio Ambiente e Cambio Climático — III. Outras disposicións — 22/05/2024

O artigo 19 da Orde do 12 de decembro de 2023 pola que se establecen as bases reguladoras das axudas, en réxime de concorrencia competitiva, para a conservación, protección e mellora das árbores e formacións incluídas no Catálogo galego de árbores senlleiras, e se convocan axudas para o ano 2024 (código de procedemento MT804C) establece que no prazo máximo de tres meses contados desde a data de resolución publicarase no Diario Oficial de Galicia a relación de subvencións concedidas, con indicación da norma reguladora, entidade beneficiaria, crédito orzamentario, contía e finalidade da subvención.
En consecuencia,
Ordenar a publicación no Diario Oficial de Galicia das subvencións concedidas ao abeiro da Orde do 12 de decembro de 2023 pola que se establecen as bases reguladoras das axudas, en réxime de concorrencia competitiva, para a conservación, protección e mellora das árbores e formacións incluídas no Catálogo galego de árbores senlleiras, e se convocan axudas para o ano 2024 (código de procedemento MT804C), segundo o anexo desta resolución.
Santiago de Compostela, 9 de maio de 2024
Norma reguladora: Orde do 12 de decembro de 2023 pola que se establecen as bases reguladoras das axudas, en réxime de concorrencia competitiva, para a conservación, protección e mellora das árbores e formacións incluídas no Catálogo galego de árbores senlleiras, e se convocan axudas para o ano 2024 (código de procedemento MT804C).
Crédito orzamentario: 60.000 euros.
Aplicacións orzamentarias: 06.03.541B-780.0 (20.000 €), 06.03.541B-781.1 (20.000 €) e 06.03.541B-770.0 (20.000 €), dos orzamentos xerais da Comunidade Autónoma de Galicia para o ano 2024.
Finalidade: establecer as bases reguladoras dunha liña de axudas para actuacións encamiñadas á conservación, protección e mellora das árbores e formacións incluídas no Catálogo galego de árbores senlleiras regulado polo Decreto 67/2007, do 22 de marzo, así como proceder á súa convocatoria para o ano 2024.
Expediente, entidades beneficiarias, elemento do Catálogo, aplicación orzamentaria, importe adxudicado:
RESOLUCIÓN do 9 de maio de 2024, da Dirección Xeral de Patrimonio Natural, pola que se dá publicidade ás axudas concedidas ao abeiro da Orde do 12 de decembro de 2023 pola que se establecen as bases reguladoras das axudas, en réxime de concorrencia competitiva, para a conservación, protección e mellora das árbores e formacións incluídas no Catálogo galego de árbores senlleiras, e se convocan axudas para o ano 2024, destinadas ás entidades locais (código de procedemento MT804B) (Diario Oficial de Galicia número 243, do 26 de decembro).
Consellería de Medio Ambiente e Cambio Climático — III. Outras disposicións — 22/05/2024

O artigo 19 da Orde do 12 de decembro de 2023 pola que se establecen as bases reguladoras das axudas, en réxime de concorrencia competitiva, para a conservación, protección e mellora das árbores e formacións incluídas no Catálogo galego de árbores senlleiras, e se convocan axudas para o ano 2024, destinadas ás entidades locais (código de procedemento MT804B) establece que no prazo máximo de tres meses contados desde a data de resolución publicarase no Diario Oficial de Galicia a relación de subvencións concedidas, con indicación da norma reguladora, entidade beneficiaria, crédito orzamentario, contía e finalidade da subvención.
En consecuencia,
Ordenar a publicación no Diario Oficial de Galicia das subvencións concedidas ao abeiro da Orde do 12 de decembro de 2023 pola que se establecen as bases reguladoras das axudas, en réxime de concorrencia competitiva, para a conservación, protección e mellora das árbores e formacións incluídas no Catálogo galego de árbores senlleiras, e se convocan axudas para o ano 2024, destinadas ás entidades locais (código de procedemento MT804B), segundo o anexo desta resolución.
Santiago de Compostela, 9 de maio de 2024
Norma reguladora: Orde do 12 de decembro de 2023 pola que se establecen as bases reguladoras das axudas, en réxime de concorrencia competitiva, para a conservación, protección e mellora das árbores e formacións incluídas no Catálogo galego de árbores senlleiras, e se convocan axudas para o ano 2024, destinadas ás entidades locais (código de procedemento MT804B).
Crédito orzamentario: 30.000 euros.
Aplicación orzamentaria: 06.03.541B-760.0, dos orzamentos xerais da Comunidade Autónoma de Galicia para o ano 2024.
Finalidade: establecer as bases reguladoras dunha liña de axudas para actuacións encamiñadas á conservación, protección e mellora das árbores e formacións incluídas no Catálogo galego de árbores senlleiras regulado polo Decreto 67/2007, do 22 de marzo, así como proceder á súa convocatoria para o ano 2024.
Expediente, entidades beneficiarias, elemento do Catálogo, aplicación orzamentaria, importe adxudicado:
ORDE do 22 de maio de 2024 pola que se dá publicidade do nomeamento de Gabriel Alén Castro como presidente da Xunta Arbitral de Consumo de Galicia.
Consellería de Emprego, Comercio e Emigración — II. Autoridades e persoal — 29/05/2024

De conformidade co disposto no artigo 13.3.ñ) do Decreto 118/2016, do 4 de agosto, polo que se crea o Instituto Galego do Consumo e da Competencia e se aproban os seus estatutos (DOG núm. 160, do 25 de agosto), correspóndelle á Dirección do Instituto Galego do Consumo e da Competencia presidir a Xunta Arbitral de Consumo de Galicia.
Segundo o artigo 13.2 do citado Decreto 118/2016, será titular da Dirección a persoa que represente a titularidade da dirección xeral con competencias en materia de comercio.
Mediante o Decreto 92/2024, do 22 de abril (DOG núm. 81, do 24 de abril) noméase director xeral de Comercio e Consumo a Gabriel Alén Castro.
Tendo en conta o anterior, e para cumprir o establecido no artigo 7.1 do Real decreto 231/2008, do 15 de febreiro, polo que se regula o Sistema arbitral de consumo (BOE núm. 48, do 25 de febreiro) dáse publicidade do nomeamento de Gabriel Alén Castro como presidente da Xunta Arbitral de Consumo de Galicia.
Santiago de Compostela, 22 de maio de 2024
ACORDO do 16 de maio de 2024 polo que se acorda a publicación da Comisión de Radio e Televisión para as eleccións ao Parlamento Europeo, convocadas polo Real decreto 363/2024, do 9 de abril.
Xunta Electoral Provincial da Coruña — III. Outras disposicións — 21/05/2024

A Xunta Electoral Provincial da Coruña acorda publicar no
Diario Oficial de Galicia
a composición da Comisión de Radio e Televisión.
A Comisión de Radio e Televisión constituíuse e está formada polas seguintes persoas:
– Silvia Seixas Naia, presidenta.
– Ángel-Manuel Castiñeira Castro, secretario.
– Antón Baldomir Vilela, vogal.
– Manuel Seijas Caamaño, vogal.
A Coruña, 16 de maio de 2024
RESOLUCIÓN do 7 de maio de 2024 pola que se dá publicidade aos convenios de colaboración subscritos no primeiro cuadrimestre do ano 2024.
Instituto Galego da Vivenda e Solo — III. Outras disposicións — 21/05/2024

O artigo 15.2 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar no
Diario Oficial de Galicia
, dentro dos vinte primeiros días dos meses de xaneiro, maio e setembro de cada ano, unha relación dos convenios de colaboración subscritos referida ao cuadrimestre anterior.
En consecuencia, e para darlle cumprimento a esa obriga,
Artigo 1
Dar publicidade á relación dos convenios subscritos polo Instituto Galego da Vivenda e Solo (IGVS) no primeiro cuadrimestre do ano 2024, que se incorpora como anexo I a esta resolución.
Santiago de Compostela, 7 de maio de 2024
RESOLUCIÓN do 20 de maio de 2024 pola que se dá publicidade dos convenios de colaboración subscritos no primeiro cuadrimestre do ano 2024.
Axencia Tributaria de Galicia — III. Outras disposicións — 29/05/2024

En virtude do establecido no artigo 15 da Lei 1/2016, do 18 de xaneiro, de transparencia e bo goberno,
Artigo único
Dar publicidade á relación dos convenios subscritos pola Axencia Tributaria de Galicia nos meses de xaneiro, febreiro, marzo e abril do ano 2024, que se incorpora como anexo a esta resolución.
Santiago de Compostela, 20 de maio de 2024
RESOLUCIÓN do 16 de maio de 2024 pola que se dá publicidade dos convenios de colaboración subscritos no primeiro cuadrimestre do ano 2024.
Axencia Galega de Innovación — III. Outras disposicións — 29/05/2024

O artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo 1
Dar publicidade á relación dos convenios e addendas subscritos pola Axencia Galega de Innovación nos meses de xaneiro, febreiro, marzo e abril do ano 2024, que se incorpora no anexo I desta resolución.
Artigo 2
Para os efectos de completar a Resolución da Axencia Galega de Innovación, do 15 de xaneiro de 2024, pola que se dá publicidade dos convenios de colaboración e addendas subscritos por esta axencia no terceiro cuadrimestre de 2023 (DOG núm. 16, do 23 de xaneiro), dáse publicidade das addendas pendentes de publicar subscritas no terceiro cuadrimestre de 2023, que se incorporan como anexo II a esta resolución.
Santiago de Compostela, 16 de maio de 2024
EXTRACTO da Resolución do 23 de maio de 2024 pola que se convoca o Programa de prácticas académicas en iniciativas empresariais emerxentes promovidas pola comunidade universitaria e persoas tituladas pola UVigo no marco do Plan de recuperación, transformación e resiliencia (proxecto C23.I05, BDNS 757441).
Universidade de Vigo — III. Outras disposicións — 29/05/2024

BDNS (Identif.): 763501.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións
https://www.infosubvenciones.es/bdnstrans/GE/es/convocatoria/763501
Primeiro.
Persoas beneficiarias
Alumnado que esta matriculado/a en titulacións oficiais de grao ou máster da Universidade de Vigo no curso 2023/24.
Segundo.
Obxecto
O obxecto desta convocatoria é fomentar a cultura emprendedora no estudantado universitario a través da realización de prácticas académicas, curriculares ou extracurriculares, nunha iniciativa empresarial promovida por estudantes, PDI, PAS ou membros da Comunidade Alumni-UVigo. A través da súa participación no programa, o estudantado será quen de formarse nunha contorna dinámica, creativa e áxil, e aprenderá a solucionar problemas e a importancia de adaptarse nunha contorna cambiante.
Terceiro.
Bases reguladoras
Resolución reitoral pola que se convocan prácticas académicas en iniciativas empresariais emerxentes no curso académico 2023/24.
Cuarto.
Contía
A contía total do crédito destinado a estas axudas será de dezasete mil oitenta e un euros con sesenta e oito céntimos (17.081,68 €).
Quinto.
Prazo de presentación de solicitudes
Desde o 24 de maio ata o 10 de xuño de 2024.
Vigo, 23 de maio de 2024
RESOLUCIÓN do 20 de maio de 2024 pola que se publica a adxudicación definitiva de centros docentes privados concertados dependentes desta consellería para participar no programa de inmersión lingüística activa en lingua inglesa, Spring Week, dirixido ao alumnado de sexto curso de educación primaria e de educación secundaria obrigatoria durante o curso 2023/24 (código de procedemento ED531F).
Consellería de Educación, Ciencia, Universidades e Formación Profesional — III. Outras disposicións — 29/05/2024

Con data do 19 de abril de 2024 publicouse no portal educativo da Consellería de Educación, Ciencia, Universidades e Formación Profesional a resolución provisional de centros docentes seleccionados e non seleccionados, xunto coas quendas correspondentes. Abriuse un prazo de cinco (5) días hábiles para efectuar reclamacións ou renuncias ante a Presidencia da Comisión, de acordo co establecido no artigo 15, puntos 1 e 2, da Orde do 29 de xaneiro de 2024.
Unha vez transcorrido o prazo de reclamacións ou renuncias, e segundo os termos do establecido no artigo 16 da Orde do 29 de xaneiro de 2024, da Dirección Xeral de Ordenación e Innovación Educativa, pola que se regula o réxime de axudas a centros docentes privados concertados dependentes da Consellería de Cultura, Educación, Formación Profesional e Universidades para participar no programa de inmersión lingüística activa en lingua inglesa, Spring Week, dirixido ao alumnado de sexto curso de educación primaria e de educación secundaria obrigatoria durante o curso 2023/24,
Primeiro. Aprobar e facer pública a resolución definitiva dos centros docentes seleccionados e non seleccionados.
Segundo. Publicar esta resolución definitiva no portal da internet da Consellería de Educación, Ciencia, Universidades e Formación Profesional.
Terceiro. Contra a resolución definitiva, que pon fin á vía administrativa, poderase interpoñer recurso potestativo de reposición, ante o conselleiro de Educación, Ciencia, Universidades e Formación Profesional, no prazo dun mes contado a partir do día seguinte ao da publicación no Diario Oficial de Galicia, de acordo co disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente recurso contencioso-administrativo, no prazo de dous meses, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 20 de maio de 2024
RESOLUCIÓN do 8 de maio de 2024, da Secretaría Xeral Técnica da Consellería do Mar, pola que se dá publicidade aos convenios de colaboración subscritos no primeiro cuadrimestre do ano 2024.
Consellería do Mar — III. Outras disposicións — 21/05/2024

O artigo 15 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), impón a cada consellería da Xunta de Galicia a obriga de publicar no
Diario Oficial de Galicia
(DOG) unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo único
Dar publicidade á relación dos convenios subscritos pola Consellería do Mar, nos meses de xaneiro, febreiro, marzo e abril de 2024, que se incorpora no anexo a esta resolución.
Santiago de Compostela, 8 de maio de 2024
ORDE do 2 de maio de 2024 pola que se autoriza a apertura e funcionamento do centro de música profesional Agrupación Musical do Rosal, do Rosal (Pontevedra).
Consellería de Educación, Ciencia, Universidades e Formación Profesional — III. Outras disposicións — 21/05/2024

A representación da Asociación Agrupación Musical do Rosal solicita autorización de apertura e funcionamento do centro de música profesional (CEMU) Agrupación Musical do Rosal, do Rosal (Pontevedra), para impartir as ensinanzas profesionais de música.
O Real decreto 303/2010, do 15 de marzo, que establece os requisitos mínimos dos centros que impartan ensinanzas artísticas, e o Decreto 253/1995, do 29 de setembro, desenvolvido pola Orde do 5 de decembro de 1995, regula o procedemento para a autorización de centros docentes privados para impartir ensinanzas artísticas, trámites preceptivos iniciados na Dirección Territorial de Pontevedra que achega o expediente cos correspondentes informes para a autorización das devanditas ensinanzas.
Por isto, por proposta da Dirección Xeral de Centros e Recursos Humanos,
Artigo 1.
Autorización
Autorizar a apertura e funcionamento do centro de ensinanzas artísticas que se sinala a seguir:
Denominación xenérica: centro autorizado de música (CEMU) profesional.
Denominación específica: Agrupación Musical do Rosal.
Código do centro: 36025232.
Enderezo: rúa Couso, s/n, Auditorio.
Localidade: O Rosal.
Concello: O Rosal.
Código postal: 36770.
Provincia: Pontevedra.
Titular: Asociación Agrupación Musical do Rosal.
Total de postos escolares: 90.
Artigo 2.
Inicio da actividade
Para a posta en funcionamento das ensinanzas que se autorizan, a Dirección Territorial da Consellería de Educación, Ciencia, Universidades e Formación Profesional de Pontevedra, logo do informe do Servizo Territorial de Inspección Educativa, aprobará expresamente a relación de persoal que impartirá docencia.
Artigo 3.
Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4.
Revisión da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas , ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 2 de maio de 2024
EXTRACTO da Orde do 8 de maio de 2024 pola que se establecen as bases reguladoras para a concesión, en réxime de concorrencia non competitiva, das subvencións ás asociacións de comerciantes sen ánimo de lucro para a dinamización dos centros comerciais abertos de Galicia, e se procede á súa convocatoria para o ano 2024 (código de procedemento CO300A).
Consellería de Emprego, Comercio e Emigración — III. Outras disposicións — 24/05/2024

BDNS (Identif.): 761696.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Entidades beneficiarias
As asociacións de comerciantes de carácter territorial sen ánimo de lucro, que estean legalmente constituídas e cuxo ámbito de actuación se desenvolva na Comunidade Autónoma de Galicia, que leven a cabo proxectos de dinamización e incentivación do consumo de interese e transcendencia en centros comerciais abertos.
Segundo. Obxecto
A dinamización dos centros comerciais abertos de Galicia.
Terceiro. Bases reguladoras
Publícanse conxuntamente na convocatoria.
Cuarto. Importe
Destínase un crédito de 2.250.000,00 euros, financiado con cargo ás aplicacións orzamentarias 44.06.751A.481.01, por un importe de 1.000.000,00 de euros, e 44.06.751A.781.1, por un importe de 1.250.000,00 euros, dos orzamentos xerais da Comunidade Autónoma de Galicia para o ano 2024.
Quinto. Prazo de presentación de solicitudes
O prazo para presentar as solicitudes será dun mes, contado a partir do día seguinte ao da publicación desta orde no Diario Oficial de Galicia.
Santiago de Compostela, 8 de maio de 2024
RESOLUCIÓN do 10 de maio de 2024 pola que se dá publicidade dos convenios de colaboración subscritos por este organismo no primeiro cuadrimestre do ano 2024.
Escola Galega de Administración Pública — III. Outras disposicións — 24/05/2024

En virtude do establecido no artigo 15.2 da Lei 1/2016, do 18 de xaneiro, de transparencia e bo goberno (DOG nº 30, do 15 de febreiro),
Dar publicidade da relación dos convenios subscritos pola Escola Galega de Administración Pública referida aos meses de xaneiro, febreiro, marzo e abril do ano 2024, que se incorpora como anexo desta resolución.
Santiago de Compostela, 10 de maio de 2024
ORDE do 13 de maio de 2024 pola que se modifica a autorización do centro privado plurilingüe Santa Teresa de Jesús, Ourense.
Consellería de Educación, Ciencia, Universidades e Formación Profesional — III. Outras disposicións — 24/05/2024

A fundación titular do centro privado (CPR) plurilingüe Santa Teresa de Jesús, en Ourense, solicita a modificación da autorización por ampliación dunha unidade de educación especial.
Logo da tramitación do expediente, de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995, que o desenvolve, por proposta da Dirección Xeral de Centros e Recursos Humanos,
Artigo 1.
Modificación da autorización
Modificar a autorización do CPR plurilingüe Santa Teresa de Jesús, en Ourense, e autorizar a ampliación dunha unidade de educación especial. O centro queda configurado como se sinala a seguir:
Artigo 2.
Inicio da actividade
Para a posta en funcionamento da unidade que se autoriza, a Dirección Territorial da Consellería de Educación, Ciencia, Universidades e Formación Profesional de Ourense, logo de informe do Servizo Territorial de Inspección Educativa, aprobará expresamente a relación de persoal que impartirá docencia.
Artigo 3.
Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4.
Revisión da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 13 de maio de 2024
EXTRACTO da Orde do 8 de maio de 2024 pola que se aproban as bases reguladoras da concesión de subvencións, en réxime de concorrencia competitiva, para a execución de microproxectos de cooperación para o desenvolvemento no exterior promovidos polos axentes de cooperación, e se procede á súa convocatoria para o ano 2024 (código de procedemento PR804B).
Consellería de Presidencia, Xustiza e Deportes — III. Outras disposicións — 24/05/2024

BDNS (Identif.): 762580.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS) (http://www.pap.minhap.gob.es/bdnstrans/index).
Primeiro. Entidades beneficiarias
As entidades beneficiarias da concesión de subvencións deberán estar inscritas no Rexistro Galego de Axentes de Cooperación para o Desenvolvemento, na sección A: Organizacións non gobernamentais para o desenvolvemento, e na sección D: Outros axentes sociais ou entidades que teñan entre os seus fins a realización de actividades de cooperación para o desenvolvemento.
Segundo. Obxecto
Estas bases regulan a concesión de subvencións ás organizacións non gobernamentais para a execución de microproxectos de cooperación para o desenvolvemento no exterior (procedemento PR804B).
Para os efectos desta convocatoria, enténdese por microproxectos aquelas intervencións puntuais, de limitada intensidade, de duración non superior aos doce (12) meses, que teñan por obxecto fortalecer e/ou complementar outras actuacións levadas a cabo por axentes de cooperación no mesmo territorio.
Terceiro. Bases reguladoras
Orde do 8 de maio de 2024 pola que se aproban as bases reguladoras da concesión de subvencións, en réxime de concorrencia competitiva, para a execución de microproxectos de cooperación para o desenvolvemento no exterior promovidos polos axentes de cooperación, e se procede á súa convocatoria para o ano 2024 (código de procedemento PR804B).
Cuarto. Importe
Para a concesión destas axudas destínase un crédito por un importe total de 90.000,00 euros con cargo á aplicación orzamentaria 35.07.331A.490.0 dos orzamentos xerais da Comunidade Autónoma para 2024.
O importe máximo que se poderá financiar será dun 95 % do orzamento total do proxecto e a subvención concedida non superará en ningún caso os 30.000,00 euros.
Quinto. Prazo de presentación de solicitudes
O prazo de presentación de solicitudes será dun mes, contado desde o día seguinte ao da publicación desta orde no
Diario Oficial de Galicia
.
Santiago de Compostela, 8 de maio de 2024
ORDE do 13 de maio de 2024 pola que se modifica a autorización do centro de educación especial privado Juan María, Nigrán (Pontevedra).
Consellería de Educación, Ciencia, Universidades e Formación Profesional — III. Outras disposicións — 24/05/2024

A asociación titular do centro de educación especial privado Juan María, en Nigrán, solicita a modificación da autorización por ampliación dunha unidade de educación especial.
Logo da tramitación do expediente, de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1. Modificación da autorización
Modificar a autorización do centro de educación especial privado Juan María, en Nigrán, e autorizar a ampliación dunha unidade de educación especial. O centro queda configurado como se sinala a seguir:
Denominación xenérica: centro de educación especial privado (CEEPR).
Denominación específica: Juan María.
Código do centro: 36018847.
Domicilio: r/ As Agullas, 12.
Código postal: 36379.
Localidade: Parada.
Concello: Nigrán.
Provincia: Pontevedra.
Titular: Asociación La Esperanza del Valle Miñor.
Composición resultante:
• 8 unidades de educación especial.
Artigo 2. Inicio da actividade
Para a posta en funcionamento da unidade que se autoriza, a Dirección Territorial da Consellería de Educación, Ciencia, Universidades e Formación Profesional de Pontevedra, logo do informe do Servizo Territorial de Inspección Educativa, aprobará expresamente a relación de persoal que impartirá docencia.
Artigo 3. Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4. Revisión da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Disposición derradeira primeira. Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda. Entrada en vigor
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 13 de maio de 2024
RESOLUCIÓN do 16 de maio de 2024 pola que se lle dá publicidade aos convenios de colaboración subscritos por esta axencia no primeiro cuadrimestre do ano 2024.
Axencia Instituto Enerxético de Galicia — III. Outras disposicións — 27/05/2024

O artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos.
En consecuencia, e para dar cumprimento a esa obriga,
Dar publicidade á relación dos convenios subscritos polo Instituto Enerxético de Galicia (Inega) nos meses de xaneiro a abril do ano 2024, que se incorpora como anexo a esta resolución.
Santiago de Compostela, 16 de maio de 2024
ACORDO do 23 de maio de 2024 polo que se fai pública a distribución de espazos gratuítos de propaganda electoral, nos medios de comunicación de titularidade pública, a favor das entidades políticas concorrentes ás eleccións ao Parlamento Europeo convocadas polo Real decreto 363/2024, do 9 de abril, efectuada pola Comisión de Radio e Televisión o día 22 de maio de 2024 e aprobada por esta xunta electoral provincial o 23 de maio.
Xunta Electoral Provincial da Coruña — III. Outras disposicións — 27/05/2024

A Xunta, en cumprimento do previsto na Instrución nº 4/2011, do 24 de marzo, da XEC, de interpretación do artigo 66 da LOREG, no relativo ás garantías de respecto aos principios de pluralismo, igualdade, proporcionalidade e neutralidade informativa polos medios de comunicación en período electoral, acorda a publicación no DOG do anuncio de aprobación da proposta de distribución de espazos gratuítos de propaganda electoral, nos medios de comunicación de titularidade pública, efectuada pola Comisión de Radio e Televisión o día 22 de maio de 2024, a favor as entidades políticas concorrentes ás eleccións ao Parlamento Europeo. Así mesmo, farase constar que as entidades políticas que se consideren afectadas poderán examinar a dita proposta e os seus antecedentes, na Secretaría desta xunta, no prazo preclusivo do día seguinte ao da publicación do acordo e formular ante esta xunta electoral, dentro do mesmo prazo, as reclamacións ou recursos que consideren oportuno.
A Coruña, 23 de maio de 2024
EXTRACTO da Orde do 8 de maio de 2024 pola que se establecen as bases reguladoras para a concesión, en réxime de concorrencia competitiva, das bolsas de formación na Dirección Xeral de Comercio e Consumo, e se procede á súa convocatoria para o ano 2024 (código de procedemento IN225A).
Consellería de Emprego, Comercio e Emigración — III. Outras disposicións — 27/05/2024

BDNS (Identif.): 762507.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
Persoas que teñan unha titulación universitaria de licenciada/o ou de grao para que complementen os coñecementos teóricos adquiridos nos seus estudos cunha formación práctica que lles permita afrontar con maiores garantías o seu futuro profesional.
Segundo. Obxecto
Bolsas de formación que teñen como obxectivo unha formación práctica no campo da actividade comercial.
Terceiro. Bases reguladoras
Publícanse conxuntamente na convocatoria.
Cuarto. Importe
Destínase un total de 18.800,00 €, dos cales 16.800,00 € corresponden á aplicación orzamentaria 44.06.751A.480.0 e 2.000,00 € á aplicación orzamentaria 44.06.751A.484.0.
Quinto. Prazo de presentación de solicitudes
Un mes, que se contará a partir do día seguinte ao da publicación desta orde no Diario Oficial de Galicia.
Santiago de Compostela, 8 de maio de 2024
RESOLUCIÓN do 16 de maio de 2024, da Secretaría Xeral Técnica da Consellería de Medio Ambiente e Cambio Climático, pola que se lles dá publicidade aos convenios de colaboración subscritos por esta consellería durante o primeiro cuadrimestre do ano 2024.
Consellería de Medio Ambiente e Cambio Climático — III. Outras disposicións — 27/05/2024

O artigo 15 da Lei 1/2016, do 18 de xaneiro, de transparencia e bo goberno (
Diario Oficial de Galicia
núm. 30, do 15 de febreiro) impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios subscritos no cuadrimestre anterior.
En consecuencia, e para dar cumprimento a esa obriga,
Artigo 1
Dar publicidade á relación de convenios de colaboración subscritos pola Consellería de Medio Ambiente e Cambio Climático durante o primeiro cuadrimestre do ano 2024, que se incorpora como anexo I a esta resolución.
Artigo 2
Así mesmo, procédese á corrección de erros da Resolución do 17 de xaneiro de 2024, da Secretaría Xeral Técnica da Vicepresidencia Segunda e Consellería de Medio Ambiente, Territorio e Vivenda, pola que se dá publicidade aos convenios de colaboración subscritos por esta consellería durante o terceiro cuadrimestre do ano 2023 (DOG núm. 19, do 26 de xaneiro), de xeito que se elimina da citada lista o Convenio de colaboración entre a Vicepresidencia Segunda e Consellería de Medio Ambiente, Territorio e Vivenda e o Centro de Extensión Universitaria e Divulgación Ambiental de Galicia (CEIDA) para a realización de actuacións na Rede galega de reservas de biosfera.
Santiago de Compostela, 16 de maio de 2024
EXTRACTO da Orde do 13 de maio de 2024 pola que se aproban as bases e se anuncia a convocatoria pública de prazas nos lectorados de lingua, literatura e cultura galegas para o ano 2024 (código de procedemento PL500F).
Consellería de Cultura, Lingua e Xuventude — III. Outras disposicións — 27/05/2024

BDNS (Identif.): 762267.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
Españois/españolas ou nacionais dun Estado membro da Unión Europea que estean en posesión dunha titulación universitaria de licenciatura ou de grao relacionada coa filoloxía galega ou coa tradución e interpretación e cumpran un número mínimo de créditos en materias de galego e do idioma oficial do país onde radique o destino que solicita ou, no canto deste, en materias de inglés.
Segundo. Obxecto
Convocar, en réxime de concorrencia competitiva, cinco (5) prazas nos lectorados de lingua, literatura e cultura galegas nos centros de estudos galegos localizados en distintas universidades estranxeiras.
Terceiro. Base reguladora
Orde do 13 de maio de 2024 pola que se aproban as bases e se anuncia a convocatoria pública de prazas nos lectorados de lingua, literatura e cultura galegas para o ano 2024 (código de procedemento PL500F).
Cuarto. Prazo de presentación de solicitudes
Un mes, contado desde o día seguinte ao da publicación da orde no
Diario Oficial de Galicia.
Santiago de Compostela, 13 de maio de 2024
EXTRACTO da Orde do 13 de maio de 2024 pola que se aproban as bases e se anuncia a convocatoria pública de bolsas de formación nos lectorados de lingua, literatura e cultura galegas para o ano 2024 (código de procedemento PL500E).
Consellería de Cultura, Lingua e Xuventude — III. Outras disposicións — 27/05/2024

BDNS (Identif.): 762260.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Persoas beneficiarias
Españois ou nacionais dun Estado membro da Unión Europea que estean en posesión dunha titulación universitaria de licenciatura ou de grao relacionada coa filoloxía galega ou coa tradución e interpretación e cumpran un número mínimo de créditos en materias de galego e do idioma oficial do país onde radique o destino que solicita ou, no canto deste, en materias de inglés.
Segundo.
Obxecto
Convocar, en réxime de concorrencia competitiva, sete (7) bolsas de formación nos lectorados de lingua, literatura e cultura galegas nos centros de estudos galegos localizados en distintas universidades estranxeiras.
Terceiro.
Bases reguladoras
Orde do 13 de maio de 2024 pola que se aproban as bases e se anuncia a convocatoria pública de bolsas de formación nos lectorados de lingua, literatura e cultura galegas para o ano 2024 (código de procedemento PL500E).
Cuarto.
Contía
Importe total da convocatoria: 338.775,12 €, dos cales 336.240,00 € se destinarán ao pagamento das bolsas dos lectores e 2.535,12 € á liquidación da cota patronal á Seguridade Social.
O importe íntegro mensual das bolsas obxecto desta convocatoria é o seguinte:
• 1.225,00 €, para aqueles lectorados localizados en universidades españolas.
• 1.378,00 €, para aqueles lectorados localizados en universidades estranxeiras.
Quinto.
Prazo de presentación de solicitudes
Un mes, contado desde o día seguinte ao da publicación da orde no
Diario Oficial de Galicia
.
Santiago de Compostela, 13 de maio de 2024
RESOLUCIÓN do 20 de maio de 2024 pola que se dá publicidade dos convenios de colaboración subscritos no primeiro cuadrimestre do ano 2024.
Consello da Cultura Galega — III. Outras disposicións — 28/05/2024

Para os efectos previstos no artigo 1 da Lei 1/2016, do 18 de xaneiro, de transparencia e bo goberno, acórdase dar publicidade dos convenios de colaboración subscritos polo Consello da Cultura Galega no primeiro cuadrimestre do ano 2024, os cales se relacionan no anexo a esta resolución.
Santiago de Compostela, 20 de maio de 2024
RESOLUCIÓN do 14 de maio de 2024, da Secretaría Xeral de Emprego e Relacións Laborais, pola que se dá publicidade ás axudas concedidas ao abeiro da Orde do 9 de maio de 2023 pola que se establecen as bases reguladoras do Programa de emprego con apoio, e se procede á súa convocatoria para o ano 2023 (código de procedemento TR342A).
Consellería de Emprego, Comercio e Emigración — III. Outras disposicións — 28/05/2024

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no Diario Oficial de Galicia as subvencións concedidas con expresión da convocatoria, o programa e crédito orzamentario a que se imputen, finalidade da subvención, beneficiario e cantidade concedida.
En virtude do anterior, a persoa titular da Secretaría Xeral de Emprego e Relacións Laborais, por delegación do conselleiro,
Ordenar a publicación no Diario Oficial de Galicia das subvencións concedidas ao abeiro da Orde do 9 de maio de 2023 pola que se establecen as bases reguladoras do Programa de emprego con apoio e se procede á súa convocatoria para o ano 2023 (código de procedemento TR342A, Diario Oficial de Galicia núm. 101, do 30 de maio).
Santiago de Compostela, 14 de maio de 2024
RESOLUCIÓN do 15 de maio de 2024, da Secretaría Xeral de Emprego e Relacións Laborais, pola que se dá publicidade das axudas concedidas ao abeiro da Orde do 26 de decembro de 2022 pola que se establecen as bases reguladoras para a concesión de subvencións públicas, destinadas ao financiamento do Programa Investigo, de contratación de persoas mozas demandantes de emprego na realización de iniciativas de investigación e innovación, no marco do Plan de recuperación, transformación e resiliencia, e se procede á súa convocatoria para o exercicio 2023 (código de procedemento TR349V).
Consellería de Emprego, Comercio e Emigración — III. Outras disposicións — 28/05/2024

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas con expresión da convocatoria, o programa e o crédito orzamentario a que se imputen, finalidade da subvención, beneficiario e cantidade concedida.
En virtude do anterior, a persoa titular da Secretaría Xeral de Emprego e Relacións Laborais, por delegación do conselleiro,
Ordenar a publicación no
Diario Oficial de Galicia
das subvencións concedidas ao abeiro da Orde do 26 de decembro de 2022 pola que se establecen as bases reguladoras para a concesión de subvencións públicas, destinadas ao financiamento do Programa Investigo, de contratación de persoas mozas demandantes de emprego na realización de iniciativas de investigación e innovación, no marco do Plan de recuperación, transformación e resiliencia, e se procede á súa convocatoria para o exercicio 2023 (DOG núm. 1, do 2 de xaneiro).
Santiago de Compostela, 15 de maio de 2024
TR349V 2023 Programa Investigo
RESOLUCIÓN do 14 de maio de 2024, da Dirección Xeral de Gandaría, Agricultura e Industrias Agroalimentarias, pola que se dá publicidade das axudas concedidas ao abeiro da Orde do 22 de decembro de 2022 pola que se establecen as bases reguladoras das axudas ás entidades recoñecidas como agrupacións de defensa sanitaria gandeira (ADSG) de Galicia e se convocan para os anos 2023-2024 (código de procedemento MR237B).
Consellería do Medio Rural — III. Outras disposicións — 28/05/2024

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións outorgadas, con expresión da convocatoria, programa e crédito orzamentario a que se imputen, finalidade da subvención, beneficiario e cantidade concedida.
En virtude do Decreto 223/2022, do 22 de decembro, polo que se establece a estrutura orgánica da Consellería do Medio Rural, o director xeral de Gandaría, Agricultura e Industrias Agroalimentarias
Publicar no
Diario Oficial de Galicia
as axudas concedidas ao abeiro da Orde do 22 de decembro de 2022 pola que se establecen as bases reguladoras das axudas ás entidades recoñecidas como agrupacións de defensa sanitaria gandeira (ADSG) de Galicia e se convocan para os anos 2023-2024 (código de procedemento MR237B), que figuran como anexo a esta resolución.
Santiago de Compostela, 14 de maio do 2024
Convocatoria:
Orde do 22 de decembro de 2022 pola que se establecen as bases reguladoras das axudas ás entidades recoñecidas como agrupacións de defensa sanitaria gandeira (ADSG) de Galicia e se convocan para os anos 2023-2024 (código de procedemento MR237B).
Aplicación orzamentaria:
a) Para o ano 2023: 14.04.713E.470.0, dotada para esta finalidade con 949.850 euros.
b) Para o ano 2024: 14.04.713E.470.0, dotada para esta finalidade con 1.200.150 euros.
Finalidade: programas de planificación zoosanitaria.
1. ADSG beneficiarias e subvención:
RESOLUCIÓN do 16 de maio de 2024, da Secretaría Xeral Técnica da Consellería de Política Social e Igualdade, pola que se dá publicidade aos convenios de colaboración subscritos en materia de política social e igualdade no primeiro cuadrimestre do ano 2024.
Consellería de Política Social e Igualdade — III. Outras disposicións — 28/05/2024

O artigo 15.2 da Lei 1/2016, do 18 de xaneiro, de transparencia e bo goberno, establece que cada consellería ou entidade terá que remitir para a súa publicación no
Diario Oficial de Galicia
, dentro dos meses de xaneiro, maio e setembro de cada ano, unha relación dos convenios subscritos referida ao cuadrimestre anterior, para os efectos de cumprir coas obrigas legais fixadas.
En consecuencia, e para lle dar cumprimento á dita obriga,
Darlle publicidade á relación de convenios de colaboración subscritos en materia de política social e igualdade durante o primeiro cuadrimestre do ano 2024, que se incorpora no anexo desta resolución.
Santiago de Compostela, 16 de maio de 2024